
ΕΛΛΗΝΙΚΗ ΔΗΜΟΚΡΑΤΙΑ                                    


Παπάγου, 4 Απριλίου 2017                                                                             
ΥΠΟΥΡΓΕΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝ
ΓΕΝΙΚΗ ΓΡΑΜΜΑΤΕΙΑ ΥΠ.Υ.ΜΕ.                                                        Αριθμ. πρωτ. οικ. 24414/1631
ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Δ/ΝΣΗ ΠΡΟΜΗΘΕΙΩΝ ΚΑΙ ΛΕΙΤΟΥΡΓΙΚΗΣ ΜΕΡΙΜΝΑΣ

ΤΜΗΜΑ ΠΡΟΓΡΑΜΜΑΤΙΣΜΟΥ ΠΡΟΜΗΘΕΙΩΝ                                                            
Πληροφορίες: Α. Ρούσσος
Τηλ: 213 130 8899
ΑΝΑΚΟΙΝΩΣΗ 

Ανακοινώνεται ότι την Πέμπτη, 6 Απριλίου 2017 και ώρα 11:00 π.μ., θα πραγματοποιηθεί στη Διεύθυνση Προμηθειών και Λειτουργικής Μέριμνας - Τμήμα Προγραμματισμού Προμηθειών - δημόσια κλήρωση, μεταξύ των πληρούντων τις νόμιμες προϋποθέσεις συμμετοχής υπαλλήλων, που υπηρετούν σε Υπηρεσίες που στεγάζονται στο κτήριο της Γενικής Γραμματείας Υποδομών, επί της οδού Χαρ. Τρικούπη 182- Αθήνα, σύμφωνα με τα αναλυτικά οριζόμενα στην υπ’ αριθμ. ΔΙΣΚΠΟ/Φ.18/οικ.21508/04-11-2011 Απόφαση και στην υπ’ αριθμ. ΔΙΣΚΠΟ/Φ.18/οικ.21526/04-11-2011 Εγκύκλιο του Υπουργού Διοικητικής Μεταρρύθμισης και Ηλεκτρονικής Διακυβέρνησης και κατ’ εφαρμογή των διατάξεων του άρθρου 26 του ν. 4024/2011, για την τροποποίηση της υπ’ αριθμ. πρωτ. οικ. 182/9/2-1-2017 απόφασης συγκρότησης δύο (2) τριμελών επιτροπών και την αντικατάσταση τριών (3) τακτικών και δύο (2) αναπληρωματικών μελών της Μόνιμης Επιτροπής παραλαβής υλικών και εργασιών για τα κτήρια της Γενικής Γραμματείας Υποδομών.

Η αντικατάσταση των ανωτέρω μελών θα πραγματοποιηθεί, διότι υπάρχει ασυμβίβαστο των κύριων καθηκόντων των υπαλλήλων αυτών στις οργανικές μονάδες της Γεν. Δ/νσης Οικονομικών Υπηρεσιών όπου υπηρετούν, με την ιδιότητά τους ως μέλη επιτροπής παραλαβής.  

Η κλήρωση θα διενεργηθεί μεταξύ των υπαλλήλων όλων των κλάδων κατηγορίας ΠΕ, ΤΕ, ΔΕ των Διευθύνσεων που στεγάζονται στο κτήριο της Γ.Γ.Υ. (Χαρ. Τρικούπη 182 – Αθήνα).
Ο Αναπληρωτής Διευθυντής

           Ανδρέας Ρούσσος

